Ο επαναπροσδιορισμός θέσης και ορίων ακινήτων ως διαδικασία βελτίωσης των χωρικών δεδομένων του Εθνικού Κτηματολογίου
Creators: name: Παπαθανασοπούλου, Αθανασία Αλέξανδρου
Publisher: name: Aristotle University of Thessaloniki
Year: 2017
Subjects: Κτηματολόγιο
Επαναπροσδιορισμός
Χωρικά δεδομένα
Cadastre
Resurveying
Spatial data

description: Η ορθή αποτύπωση της θέσης και των ορίων των γεωτεμαχίων αποτελούν ζητήματα ύψιστης προτεραιότητας, τα οποία οφείλει να διασφαλίσει το εθνικό κτηματολόγιο. Μετά το πέρας των πρώτων κτηματογραφήσεων διαπιστώθηκαν εκτεταμένες αστοχίες στην κτηματογράφηση ορισμένων περιοχών της χώρας, οι οποίες αφορούσαν την απεικόνιση της θέσης και των ορίων των γεωτεμαχίων. Το γεγονός αυτό οδήγησε στην ανάγκη επαναπροσδιορισμού των ακινήτων αυτών με την εφαρμογή νεότερων και ακριβέστερων μεθόδων, ώστε κάθε κτηματολογική εγγραφή να εκπληρώνει το θεμελιώδες αίτημα της ορθότητας. Για το σκοπό αυτό θεσμοθετήθηκε το άρθρο 19α του ν.2664/1998, το οποίο προβλέπει τη διόρθωση των χωρικών δεδομένων του εθνικού κτηματολογίου, με την προσαρμογή των κτηματολογικών διαγραμμάτων λόγω επαναπροσδιορισμού της θέσης και των ορίων των γεωτεμαχίων, όταν διαπιστώνεται ανάγκη εκτεταμένης προσαρμογής της αποτύπωσής τους στα κτηματολογικά διαγράμματα με εφαρμογή νεότερων και ακριβέστερων μεθόδων μέτρησης και απεικόνισης. Η ρύθμιση αυτή υλοποιείται από την ΕΚΧΑ Α.Ε. με τις μελέτες που προκηρύχθηκαν με την υπ’ αριθμόν 5764/22-04-2015 απόφαση του αναπληρωτή υπουργού ΠΑΠΕΝ για επιλεγμένες περιοχές της χώρας. Πέραν, όμως, αυτής της εφαρμογής, θα είχε ιδιαίτερη αξία για τη δημιουργία ενός σύγχρονου κτηματολογίου η βελτίωση και ενημέρωση των στοιχείων του να επεκταθεί και σε νέα αντικείμενα, όπως αυτό των πράξεων τακτοποίησης και αναλογισμού αποζημίωσης των οικοπέδων. Ως εκ τούτου στην παρούσα εργασία προτείνεται ο επαναπροσδιορισμός των δεδομένων του εθνικού κτηματολογίου λόγω εφαρμογής των πράξεων τακτοποίησης και αναλογισμού αποζημίωσης των οικοπέδων με την εφαρμογή διαδικασιών αντίστοιχων αυτών των μελετών που υλοποιούνται βάσει των προβλεπόμενων στο άρθρο 19α του ν.2664/1998, το οποίο και θα πρέπει να τροποποιηθεί για το σκοπό αυτό. Η πρόταση αυτή ανταποκρίνεται στις ανάγκες των πολιτών και των δήμων καθώς με την εφαρμογή της αίρονται χρόνιες εκκρεμότητες και διευκολύνονται οι συναλλαγές. Όπως προκύπτει και από τη διεθνή εμπειρία, είναι σημαντικός ο αριθμός χωρών οι οποίες, ανταποκρινόμενες στις σύγχρονες ανάγκες, υιοθετούν μεταρρυθμιστικά προγράμματα με στόχο την αναδιοργάνωση των διαδικασιών τους και τη βελτίωση της ποιότητας των κτηματολογικών τους στοιχείων.
description: National cadastre must ensure the correct depiction of the position and boundaries of land parcels, which are matters of great priority. After the first cadastral surveys, extensive misfits were found in the land surveying of certain areas of the country, which concerned the depiction of the location and boundaries of the land plots. This fact has led to the need to redefine these land properties by applying more recent and more accurate methods so that each cadastral record fulfills the fundamental claim of correctness. For this purpose, article 19a of law 2664/1998 was institutionalized, which provides the correction of initial registrations of national cadastre's spatial data by redefining the position and boundaries of parcels, when there is a need for an extensive spatial change of the depiction on cadastral diagrams, with the usage of more recent and accurate methods for measurement and depiction. NCMA S.A. implements this regulation by conducting studies announced under the decision no. 5764 / 22-04-2015 of Minister of Production and Reconstruction of the Environment and Energy for selected regions of the country. The process of improving and updating the data of national cadastre would be additionally valuable for the creation of a modern cadastre, to be applied into new subject objects, such as arranging and compensation considering of plots/sites acts. Hence, in this paper a proposal is made about redefining the data of the national cadastre due to the arranging and compensation considering of plots/sites acts by applying procedures corresponding to those of the studies carried out under the provisions of article 19a of law 2664/1998, amended for that purpose. This proposal responds to the needs of citizens and municipalities, as with its implementation, long-standing pending issues and transactions are facilitated. National experience suggests that there is indeed an important number of countries that, realizing this necessity, adopt reform programs, aiming to reorganize their processes and improve the quality of their cadastral data.